cyanic-selkie/wikianc huggingface dataset:
Sweet Dreams
Ձայնագրման մասնակիցներ
Մասնակիցները եղել են I Am... Sasha Fierce ալբոմի մասնակիցները.
Ծանոթագրություններ
Կատեգորիա:Բիյոնսեի երգեր
Ցեցկա Ցաչևա
Ցեցկա Ցաչևա (Цецка Цачева Данговска, ), բուլղար իրավաբան և քաղաքական գործիչ, Բուլղարիայի Ազգային ժողովի նախկին նախագահ (2009-2013, 2014-2014, այդ պաշտոնում պատմության ընթացքում առաջին կինը), 2017 թվականի մայիսի 4-ից Բոյկո Բորիսովի երրորդ կառավարությունում արդարադատության նախարար ։
Կենսագրություն
Ավարտել է Պլևենի մաթեմատիկական պրոֆիլի դպրոցը (1976) և Սոֆիայի համալսարանի իրավաբանական ֆակուլտետը ։ Կրթություն ստանալուց հետո մեկ տարի վերապատրաստվել է Պլևենի մարզի դատարանում։ Որպես փաստաբան նրա մասնագիտական կարիերան սկսվել է Պլևենի քաղաքային վարչակազմում, և 1988 թվականին դարձել է մի խումբ քաղաքային փաստաբանների ղեկավար։ 1992 թվականին անդամագրվել է փաստաբանների տարածաշրջանային պալատին ։
2006 թվականին դարձել է «Քաղաքացիները Բուլղարիայի եվրոպական զարգացման համար» կուսակցության հիմնադիրներից մեկը , Պլևենում եղել է այդ կուսակցության առաջնորդը։ 2007 թվականին անհաջող առաջադրվել է Պլևենի քաղաքապետի պաշտոնին, քաղաքային խորհրդում մանդաթ է ստացել։
Ցեցկա Ցաչևան ամուսնացած է, ունի մեկ որդի։ Ազատ տիրապետում է գերմաներենին և ռուսերենին։
2016 թվականին «Քաղաքացիները Բուլղարիայի եվրոպական զարգացման համար» կուսակցության կողմից առաջադրվել է Բուլղարիայի նախագահի պաշտոնում։ Անցել է երկրորդ շրջան՝ հավաքելով ընտրողների ձայների 22,0 %-ը։ Երկրորդ շրջանում զիջել է անկախ թեկնածու Ռումեն Ռադևին ։
2017 թվականի մայիսի 4-ից համարվում է Բոյկո Բորիսովի երրորդ կառավարությունում արդարադատության նախարար ։
Ծանոթագրություններ
Կատեգորիա:Սոֆիայի համալսարանի շրջանավարտներ Կատեգորիա:Բուլղարացի իրավաբաններ Կատեգորիա:Բուլղարիայի քաղաքական գործիչներ Կատեգորիա:Եվրոպացի կին քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Խորհրդարանի նախագահներ Կատեգորիա:Արդարադատության կին նախարարներ
Incognito (ալբոմ, Սելին Դիոն)
Incognito, կանադացի երգչուհի Սելին Դիոնի ֆրանսերեն ստուդիական ալբոմը, որը թողարկվել է Կանադայում 1987 թվականի ապրիլի 2-ին։ Երգչուհու 13-րդ ֆրանսերեն ալբոմն է, այն կրկնակի անգամ դարձել է պլատինե հավաստագրման կրող՝ հայրնիքում ։ Incognito ալբոմը դարձել է հասանելի ամբողջ աշխարհում մի քանի տարի անց, երբ Դիոնը դարձել է համաշխարհային աստղ և վաճառվել է ավելի քան կես միլիոն օրինակ վաճառքով ։
Անդրանիկ Օզանյանի հուշարձան (Արտաշատ)
Անդրանիկ Օզանյանի հուշարձան, հայ ազգային ազատագրական շարժման հերոս, հայդուկապետ Անդրանիկ Օզանյանի կոթող-հուշարձանը գտնվում է Հայաստանի Հանրապետության Արարատի մարզի Արտաշատ քաղաքում։ Տեղադրվել է 1989 թվականի դեկտեմբերի 19-ին ։
Ծանոթագրություններ
Կատեգորիա:Հայաստանի հուշարձաններ Կատեգորիա:Արարատի մարզի հուշարձաններ
Գևորգ Չաուշի հուշարձան (Արտաշատ)
Գևորգ Չաուշի հուշարձան, հայ ազգային ազատագրական շարժման հերոս, հայդուկապետ Գևորգ Չաուշի կոթող-հուշարձանը գտնվում է Հայաստանի Հանրապետության Արարատի մարզի Արտաշատ քաղաքում։ Տեղադրվել է 1990 թվականի մայիսի 27-ին։
Գևորգ Չաուշին նվիրված հուշարձան կա նաև Երևանի Աջափնյակ համայնքում ։
Ծանոթագրություններ
Կատեգորիա:Հայաստանի հուշարձաններ Կատեգորիա:Արարատի մարզի հուշարձաններ
Նևիլ լե Լեի
Նևիլ լե Լեի (Neuville-lès-Loeuilly), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 109 մարդ, բնակչության խտությունը` 34.38 մարդ/կմ²։ Բնակավայրը զբաղեցնում է 3.17 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 15 կմ հարավ-արևմուտք։
Տնտեսություն
2010 թվականին ուներ 82 աշխատունակ (15-64 տարեկան) բնակիչ, որոնցից ակտիվ էին 64-ը, իսկ ոչ ակտիվները` 18։ Ակտիվության ցուցանիշը կազմում է 78,0 %։ 64 աշխատունակ մարդկանցից աշխատել է 58 անձ (31 տղամարդ և 27 կին)։ Գործազուրկ են եղել 6 անձ (5 տղամարդ և 1 կին)։ 18 անաշխատունակներից 8-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով ։
Կազիմիր Լիշչինսկի
Կազիմիր Լիշչինսկի (լեհերեն՝ Kazimierz Łyszczyński, բելառուսերեն՝ Казімір Лышчынскі, ), 17-րդ դարի աթեիստ փիլիսոփա, որը գործել է Ռեչ Պոսպոլիտայի տարածքում։ Իր հայացքների համար 55 տարեկան հասակում դատապարտվել է մահվան ։ Մեր օրերում լեհ աթեիստները նրան համարում են իրենց հովանավորը ։
Կենսագրություն
Ծնվել է 1634 թվականին, Ռեչ Պոսպոլիտայի մաս հանդիսացող Լիտվայի մեծ իշխանության Բրեստի գավառի Լիշչիցի գյուղում, ազնվականի ընտանիքում (Լիշչիցին նրանց տոհմական կալվածքն էր)։ Սովորել է Բրեստի ճիզվիտական կոլեգիումում, ապա՝ Վիլնոյի (Վիլնյուսի) ակադեմիայում։ Մասնակցել է մոսկովյան, շվեդական, թուրքական զորքերի դեմ Ռեչ Պոսպոլիտայի մղած մարտերին։ 1658 թվականին անդամագրվել է ճիզվիտական օրդենին, ապա մի քանի տարի փիլիսոփայություն ու աստվածաբանություն է ուսումնասիրել Կրակովում, Կալիշիում, Լվովում։ 1666 թվականին դուրս է եկել օրդենից, որպեսզի ամուսնանա և վերադառնա հայրենի կալվածք։ Պաշտոնավարել է դատական ատյաններում, բազմիցս ընտրվել Բրեստի գավառի ներկայացուցիչ-դեսպան վարշավյան սեյմում։ Բացի այդ, հայրենի գյուղում դպրոց է բացել ու դասավանդել երեխաներին, որոնք ոչ միայն գրագետ են դարձել, այլև խորացել են մաթեմատիկայի, փիլիսոփայության, բժշկագիտության մեջ, ծանոթացել այլ գիտությունների հիմունքներին։
Ճիզվիտական օրդենի հետ իր կապերը խզելուց հետո Լիշչինսկին գրել է «Աստծո չգոյության մասին» ծավալուն տրակտատը։ Աշխատությունը բաղկացած է եղել 530 էջից в 15 тетрадях ), որոնցից պահպանվել է ընդամենը 5 հատված (դրանք 1957 թվականին հայտնաբերել է լեհ փիլիսոփա և պատմաբան Անջեյ Նովիցկին)։ Դրանցում հեղինակը ժխտում է Աստծո գոյությունը և կղերականներին մեղադրում է «բանականության լույսը մարելու մեջ», հայտարարում է, որ Աստվածը հորինվածք է,՝մարդկային գիտակցության մեջ մի քիմեռ, որին պետությունն ու եկեղեցին օգտագործում են իրենց նպատակներին հասնելու համար։ Ընդ որում՝ Աստվածաշունչն էլ այնպիսի մարդիկ են գրել, ովքեր սուտը, կեղծիքը, խաբեությունն են պաշտպանում նրա միջոցով։
Ճիզվիտական գործակալ Յան Բժոսկան գողացել է գրքի ձեռագիրը և հանձնել իր վերադասին։ 1687 թվականին եկեղեցական դատարանը Լիշչինսկուն մեղավոր է ճանաչել ծանրագույն հանցանքի՝ աթեիզմի մեջ և դատապարտել է մահվան՝ խարույկում այրելու միջոցով։ Դատապարտյալի աղերսանքին ընդառաջելով՝ վճիռը մեղմացվել է. մահապատիժը իրկանացվել է գլխատման միջոցով, որից հետո նրա մարմինը նետվել է խարույկ և այրվել իր «հերտիկոսական» գրքի հետ միասին։
Լիշչինսկու դատական գործը նոր ժամանակների Լեհաստանում ու Բելառուսում սուր քննադատության է ենթարկվել՝ դիտվելով որպես կրոնական հողի վրա կատարված սպանությունը օրինականացնելու փորձSkorobohaty, Walerjan (1840): Historical sketch of the rise, progress and decline of the reformation in Poland. University of Michigan.
2009 թվականին՝ Լիշչինսկու ծննդյան 375-ամյակի կապակցությամբ Բելառուսում թողարկվել են նրան նվիրված փոստային ծրար ու դրոշմանիշ ։
Արտաքին հղումներ
Կատեգորիա:Փիլիսոփաներ Կատեգորիա:Աթեիստներ Կատեգորիա:Լեհ փիլիսոփաներ Կատեգորիա:Բելառուս փիլիսոփաներ Կատեգորիա:Լեհ գիտնականներ Կատեգորիա:Բելառուս գիտնականներ Կատեգորիա:Վիլնյուսի համալսարանի շրջանավարտներ Կատեգորիա:Լեհ ռազմական գործիչներ Կատեգորիա:Լեհ գրողներ Կատեգորիա:Լիտվացի գրողներ Կատեգորիա:Լիտվացի փիլիսոփաներ
Նապոլեոն (Անասնաֆերմա)
Մեր Առաջնորդ, Ընկեր Նապոլեոն, Անասունների հայր, Մարդկանց ահ ու սարսափ, Մակաղի պահապան, Բադիկների բարեկամ, Անասնաֆերմա ստեղծագործության գլխավոր հակահերոսը ։ Նապոլեոնը նկարագրված է որպես խոշոր, կատաղի տեսքով բերքշիրյան վարազ (արու խոզ), որը սակավախոս էր և իր ուզածին հասնող։ Նապոլեոնը ֆերմայից արտաքսում է Ձնագնդիկին, որն իր գլխավոր մրցակիցն էր Անասնաֆերմայի ղեկավարության համար պայքարում և ուներ ավելի առաջադեմ հայացքներ։ Ֆերմայի տիրոջ՝ Ջոնսի դեմ հաջողված ապստամբությունից հետո Նապոլեոնն իրեն հռչակում է «Նախագահ», իսկ ֆերման վերջ ի վերջո դարձնում է բռնապետություն։ Սակայն Նապոլեոնը սկսում է ավելի կատաղի շահագործել կենդանիներին, քան Ջոնսը, իսկ վերջում նաև արտաքնապես է նմանվում նրան ։
Ֆրանսերեն առաջին թարգմանություններում կերպարի անունը նշված էր Կեսար։
Նապոլեոնը որպես այլաբանություն
Իր դիրքերն ամրապնդելու և հակառակորդներին վերացնելու նպատակով Նապոլեոնը խլեց Զանգակի և Ջեսիի լակոտներին և նրանցից կազմեց իրեն հավատարիմ պատժիչ խմբեր։
Նապոլեոնի և Ձնագնդիկի պայքարը նմանվում է Ստալինի և Լև Տրոցկու միջև պայքարին։ Եվ երբ ընտրությունների ժամանակ Ձնագնդիկը մոտ էր հաղթելուն՝ Նապոլեոնի շները խուժում են գոմ և նրան հետապնդում են մինչև ֆերման լքելը։ Ձնագնդիկին արտաքսելուց շատ չանցած Նապոլեոնը հրամայում է կառուցել հողմաղացը, որը նախագծել էր Ձնագնդիկը և որին սկզբում դեմ էր արտահայտվել Նապոլեոնը (այստեղ նմանություն կա Ստալինի և Տրոցկու անհամաձայնությանն ինդուստրացման հարցում)։ Միաժամանակ՝ Նապոլեոնը մի քանի կենդանիների ստիպում է ընդունել իրենց մեղքը սխալ հայացքներ ունենալու համար, որոնց ոչնչացնում են։ Սկսվում է կերի կրճատումը բոլոր կենդանիների համար, բացի խոզերից և շներից։
Նապոլեոնը փոխշահավետ պայմանագիր է կնքում ֆերմեր Ֆրեդրիքի հետ (նմանություն խորհրդա֊գերմանական չհարձակման պայմանագրին), սակայն շուտով Ֆրեդրիքը խաբում է Նապոլեոնին և հարձակվում Անասնաֆերմայի վրա։ Հողմաղացի ճակատամարտում կենդանիները ծանր հաղթանակ են տանում, հողմաղացն ավերվում է։ Նապոլեոնը ձեռնարկում է նոր հողմաղացի կառուցումը և կենդանիներին կոչ է անում ամբողջովին լծվել գործին և պետք եղած դեպքում զոհել իրենց կյանքը՝ օտար նվաճողների դեմ պայքարում։ Սակայն ինքը Նապոլեոնը շատ ծույլ և վախկոտ է դա անելու համար, ի տարբերություն Ձնագնդիկի, որը հերոսաբար կռվել և վիրավորվել էր Գոմի ճակատամարտում։ Նապոլեոնի մունետիկ Զռանը հայտարարում է, թե Ձնագնդիկը Ջոնսի գործակալն էր և իրականում կռվել էր մարդկանց կողմից, իսկ ընկեր Նապոլեոնը հերոսաբար կռվել էր այդ ճակատամարտում, թեև իրականում Նապոլեոնն ու Զռանն այդ ճակատամարտի ժամանակ առաջնագծից հեռու էին գտնվում։
Նապոլեոնը և մյուս խոզերը սկսում են քայլել իրենց ետևի ոտքերի վրա, իսկ Անասնաֆերմայի պատվիրանները փոխվում են և հանգեցվում են նրան, որ բոլոր անասունները հավասար են, բայց որոշ անասուններ ավելի հավասար են, քան մյուսները։
Վերջում Նապոլեոնը մյուս խոզերի հետ միասին՝ երեկոյան զգեստներ հագած հանդիպում է Ֆոքսֆուդ ֆերմայի տեր Փիլքինգթոնի և այլ մարդկանց հետ։ Պատուհանից ներս նայող անասունների աչքերի առջև լղոզվում են երեկույթի մասնակիցների երեսները և նրանք արդեն չեն տարբերում մարդկանց և խոզերին իրարից։
Ֆիլմում
1954 թ․ անիմացիոն ֆիլմի վերջնամասում անասուններն ապստամբում են և վտարում են խոզերին և մարդկանց, սակայն այդ վերջնամասն ստեղծվել էր քաղաքական նկատառումներով։ 1999 թ․ հեռուստատեսային ֆիլմում կենդանիներից մի քանիսը ֆերմայից փախչում են դեպի մարգագետիններ և այնտեղ սկսում են նոր կյանք։
Ծանոթագրություններ
Կատեգորիա:Հորինված մարդասպաններ Կատեգորիա:Հորինված բռնապետեր Կատեգորիա:Հորինված խոզեր Կատեգորիա:Հորինված հեղափոխականներ
Բահուբալի: Սկիզբը
«Բահուբալի։ Սկիզբը» (బాహుబలి:ద బిగినింగ్, பாகுபலி, Baahubali: The Beginning), ռեժիսոր Ռաջամուլիի հնդկական պատմական ֆանտաստիկ ֆիլմը, որ միաժամանակ նկարահանվել է տելուգու ու թամիլերեն լեզուներով և վարձույթով թողարկվել 2015 թվականի հուլիսի 10-ին։ Սա երկերգության առաջին մասն է, որի շարունակությունը՝ «Բահուբալի։ Ավարտ», թողարկվել է 2017 թվականի ապրիլի 28-ին ։
Ֆիլմի հիմքում ընկած են երկու պատմություններ՝ հասարակ մարդկանց մեջ մեծացած ու իր ծագման մասին ոչինչ չիմացող արքայազնի մասին և արքայական գահի համար պայքարող երկու եղբայրների դիմակայության մասին։ Գլխավոր դերերը կատարում են Պրաբհասը, Տամաննա Բհատիան, Անուշկա Շեթին և Ռանա Դագուբատին։
Ֆիլմը վարձույթից ստացել է ավելի քան 6 միլիարդ ռուփի, ինչը մոտ հինգ անգամ ավելի է կինոարտադրության վրա ծախսվածից, և տելուգու լեզվով ֆիլմն իր շահույթով գերազանցել է «Ճանապարհ դեպի մորաքրոջ տուն» ֆիլմի սահմանած ռեկորդը ։ Այն իր շահույթով հնդկական բոլոր ֆիլմերի շարքում զբաղեցնում է երրորդ տեղը ։
Սյուժե
Ֆիլմն սկսվում է նրանով, որ Շիվագամին երեխային գրկած դուրս է գալիս ջրվեժի մոտ։ Նա սպանում է իրեն հետապնդող ռազմիկներին, սակայն չի կարողանում անցնել գետը։ Նախքան ալիքը կծածկեր նրան, նա բարձրացնում է երեխային իր գլխից վերև և աղոթում, որ նա փրկվի։ Երեխայի լացը լսելով՝ օգնության են հասնում տեղացիները։ Նրանք փրկում են երեխային, իսկ Շիվագամիի մարմինը գետը տանում է։ Տղային իրենց խնամքի տակ է առնում երեխաներ չունեցող մի զույգ և նրան կոչում Շիվուդու։
Պրեմիեր Լիգա (այլ կիրառումներ)
Պրեմիեր Լիգա, կարող է վերաբերել՝
Բահուբալի: Սկիզբը
Սյուժե
Մանկության տարիներից սկսած Շիվուդուն երազում է այն մասին, ինչ գտնվում է ջրվեժի վերևում։ Նա բազմիցս փորձում է բարձրանալ այնտեղ, բայց հաջողության չի հասնում։ Սակայն մի անգամ ջրի հոսանքը նրա ոտքերի մոտ է հանում ինչ-որ դիմակ։ Ավազի վրայի հետքից հասկանալով, որ այն պետք է պատկանի գեղեցիկ աղջկա, Շիվուդուն, ոգեշնչված այդ մտքով, վերջապես բարձրանում է վերև։ Այնտեղ նա հանդիպում է դիմակի տիրուհուն՝ Ավանտիկային։ Վերջինս դիմադրության անդամ է, որ պայքարում է ընդդեմ դաժան թագավոր Բհալալադևայի և հանուն թագուհի Դևասենային ազատելու։ Շիվուդուն նրան խոստանում է, որ ամեն ինչ ինքը կանի և այդ նպատակով մեկնում է թագավորության մայրաքաղաք Մահիշմատի։
Ժամանելով քաղաք՝ Շիվուդուն բանվորներին օգնում է բարձրացնել թագավորի ոսկե արձանը, և աշխատավորներից մեկն ի դեմս նրա ճանաչում է Բահուբալի թագավորին։ Մարդիկ սկսում են արտասանել այդ անունը, ինչը զայրացնում է Բհալալադևային։ Նույն գիշերը Շիվուդուն փախցնում է Դևասենային, և նրան սկսում են հետապնդել թագավորի որդին՝ Բհադրան, և թագավորի հավատարիմ ծառան՝ Կատապան։ Նրանց հաջողվում է կանգնեցնել Շիվուդուին, սակայն կռվի ընթացքում նա կտրում է արքայազնի գլուխը։ Հարձակման նետվող Կատապան կանգ է առնում՝ նկատելով Շիվուդուի նմանությունը Բահուբալիի հետ։ Մինչ այդ կռվի վայր են հասնում դիմադրության մարտիկներն ու ջրվեժի մոտ ապրող մարդիկ, որոնք մեկնել էին Շիվուդուին փնտրելու։ Կատապան ստիպված է լինում Շիվուդուին ու նրա ծնողներին պատմել, թե ով է Բահուբալին։
Անհանգիստ ժամանակներում մահացել է թագավոր Վիկրամադևան, իսկ նրանից հետո էլ ծննդաբերության ժամանակ մահացել է թագուհին՝ կյանք պարգևելով արքայազն Բահուբալիին։ Հանգուցյալ թագավորի ավագ եղբորը՝ Բիդջալադևային մերժել են գահը նրա վատ բարքի, կամ ինչպես ինքն էր կարծում, իր ֆիզիկական արատի (չորացած ձախ ձեռքի) պատճառով։ Կառավարման գործն իր վրա է վերցնում նրա կինը՝ Շիվագամին՝ խոստանալով գահը հանձնել իր որդի Բհալալադևային կամ Բահուբալիին, նայած թե նրանցից ով ավելի արժանի կլինի։
Երկու արքայազները հասակ են առնում ու սովորում միասին, բայց Բահուբալին մեծանում է որպես մեծահոգի ու մարդասեր, իսկ Բհալալադևան՝ դաժան ու պատվախնդիր։ Երբ նրանց թագավորության վրա են հարձակվում Կալակեայի զորքերը, Շիվագամին խոստանում է իշխանությունը հանձնել նրան, ով կսպանի նրանց գլխավոր հրամանատարին։ Բիդջալադևան այնպես է անում, որ զենքի մեծ մասն անցնի Բհալալադևայի զորքին, սակայն Բահուբալին իր հնարամտության շնորհիվ կարողանում է անգամ սահմանափակ ռեսուրսներով հարված հասցնել թշնամուն։ Երբ Կալակեան խաղաղ բնակիչներին կանգնեցնում է որպես պատնեշ, Բհալալադևան ճեղքում է այն՝ չնայելով կորուստներին, իսկ Բահուբալին կարողանում է խուսափել զոհերից։
Կռվի խառնաշփոթում Բահուբալին առաջինն է հասնում հրամանատարի մոտ և կռվի բռնվում նրա հետ, բայց վճռական հարվածը հասցնում է Բհալալադևան։ Սակայն Շիվագամին իր որդուն նշանակում է միայն բանակի հրամանատար, իսկ գահը հանձնում է Բահուբալիին, քանի որ նա ավելի արժանի էր զբաղեցնելու այն։
Երբ Շիվուդուն հարցնում է Կատապային, թե ինչ է պատահել Բահուբալիի հետ դրանից հետո, նա խոստովանում է, որ իր ձեռքով է սպանել նրան։
Արտադրություն
2011 թվականի փետրվարին ռեժիսոր Ս. Ս. Ռաջամուլին հայտարարել է, որ Պրաբհասը կնկարահանվի իր հաջորդ ֆիլմում ։ 2013 թվականի հունվարին նա հրապարակել է ֆիլմի վերնագիրը՝ «Բահուբալի»։ Պրաբհասից բացի դերասանական կազմին միացել է Անուշկա Շետին, որի համար դա ռեժիսորի հետ աշխատելու երկրորդ և Պրաբհասի հետ աշխատելու երրորդ փորձն էր։ Անտագիստի դերը կատարելուն համաձայնել է Ռանա Դագուբատին, որը զուգահեռաբար նկարահանվում էր Rudhramadevi ֆիլմում։ Դերն ավելի լավ կատարելու համար նա որոշել է մարզել իր մարմինը և սովորել մարտարվեստներ վիետնամցի մարզիչ Տուանի մոտ ։ Նույն թվականի դեկտեմբերին դերասանական կազմին միացել է Տամաննա Բհատիան։ Ռամիա Կրիշնանն ու Նասերն ընտրվել են երկրորդ պլանի դերեր կատարելու համար։ Կաննադախոս դերասան Սուդիլը համաձայնել է կատարել ոչ մեծ, բայց կարևոր դեր։ Նրա մասնակցությամբ տեսարանը նկարահանվել է 2013 թվականի հուլիսին՝ չորս օրում ։
Նկարահանումներն սկսվել են 2013 թվականի հուլիսինԿառնուլի Քարե այգում։ Ջրվեժի տեսարանները նկարահանվել են Ատիրապալիում (Կերալա նահանգ), Մահիշմատիի պալատի դեկորացիաները հավաքվել են Ramoji Film City ստուդիայում, իսկ ձյան տեսարանները նկարահանվել են Բուլղարիայում ։ «Pacha Bottasi» երգի հատվածը նկարահանվել է 2014 թվականի հուլիսի վերջին։ Հիմնական նկարահանումներն ավարտվել են 2014 թվականի վերջին Ramoji Film City ստուդիայում։ «Manohari» երգի հատվածը նկարահանվել է 2015 թվականի մարտին ։
Ֆիլմում օգտագործված Կալիկի արհեստական լեզուն, որով խոսում է Կալակեա ցեղը, ստեղծվել է բանաստեղծ Մադհան Կարկիի կողմից ։
Սաունդթրեք
Ֆիլմի սաունդթրեքի ալբոմը թողարկվել է 2015 թվականի հունիսի 13-ին.
Քննադատություն
The Guardian օրաթերթից Մայք ՄաքԿեհիլլը նշել է, որ «ամբողջ ընթացքում Ռաջամուլին գրեթե կատարյալ հավասարակշռություն է պահպանում նյութականի ու բանաստեղծականի միջև», և եզրակացրել է, որ ֆիլմը պատկանում այն տեսակին, որոնք միշտ հետաքրքիր են ։ The Hollywood Reporter ամսագրից Լիզ Ցիրինգը գրել է, որ այդ տեսակի պատմություն բազմիցս պատմվել է շատ առաջ, բայց հարավհնդկական փորձառու ռեժիսոր Ռաջամուլիի վճռական ձեռքերում հեքիաթը նոր կյանք է ստացել ։ Ռոյթերս գործակալության կայքի ակնարկում Շիլպա Ջամկհարդինկարը ֆիլմի ամենամեծ ձեռքբերումը համարել է այն, որ նա միավորում է «իր էության մեջ Հոլիվուդյան մասշտաբով ճոխությունը և բարու ու չարի մասին հնդկական հեքիաթը»՝ ավելացնելով, որ ռեժիսորն ակնհայտորեն ոգեշնչված է եղել Ռիդլի Սքոթով և «Գլադիատոր» ֆիլմով ։ Bollywood Hungama կայքն ավելացրել է, որ ռեժիսորը «գրել է բացարձակ գլուխգործոց, չնայած այն հանգամանքին, որ Բահուբալին դիցաբանությունից բխած իր խորն արմատներով կարծես ամբողջովին հնդկական ֆիլմ է, բայց բավականին առաջադեմ է, որպեսզի ձեռնպահ մնանք դարավոր այն կլիշեից, որ բարին ավելի ուժեղ է, քան չարը» ։ Կինոքննադատ Ռաջիվ Մասանդը ֆիլմի գրավչությունն անվանել է այն, թե Ռաջամուլին ինչպես է հմտորեն պատմում պարզ, բայց հուսալի սցենարը, ինչպես նաև շտապ խանդավառ պահեր ստեղծելու ու նույնիսկ ծամծմված սցենարներին հույզեր ավելացնելու ունակությունը ։
Արտաքին հղումներ
Կատեգորիա:2015 ֆիլմեր Կատեգորիա:Հնդկական ֆիլմեր Կատեգորիա:Ֆիլմեր վրեժի մասին
Միսս Տիեզերք 1952
Միսս Տիեզերք, առաջին «Միսս Տիեզերք» գեղեցկության մրցույթը, որը անցկացվել է 1952 թվականի հունիսի 28-ին, ԱՄՆ-ի Կալիֆորնիա նահանգի Լոնգ Բիչ քաղաքում։ Մրցույթում թագի համար պայքարել են 30 գեղեցկուհիներ։ Հաղթող է ճանաչվել Ֆինլանդիայի ներկայացուցիչ՝ 18 ամյա Պայպեռ Լորին:
Արտաքին հղումներ
Կատեգորիա:1952 Կատեգորիա:ԱՄՆ Կատեգորիա:Կալիֆոռնիա
Մարկոս Ալոնսո (ֆուտբոլիստ)
Մարկոս Ալոնսո Պենյա (Marcos Alonso Peña, հոկտեմբերի 1, 1959, Սանտանդեր, Իսպանիա — փետրվարի 9, 2023), իսպանացի ֆուտբոլիստ, հարձակվող։ Հայտնի է իր ելույթներով «Ատլետիկո Մադրիդ», «Բարսելոնա» ակումբներում և Իսպանիայի հավաքականի կազմում։ Խաղացողի կարիերան ավարտելուց հետո մարզել է մի շարք իսպանական ակումբներ։ Ֆուտբոլիստի որդին է Մարկոս Ալոնսո Իմասան, հայրը՝ Մարկոս Ալոնսո Մենդոսան։
Ակումբային կարիերա
Ալոնսոն «Ռեալ Մադրիդ» ակումբի սան է։ Պրոֆեսիոնալ մակարդակում իր դեբյուտը նա կատարել է «Ռասինգ Սանտանդեր» ակումբում 1977 թվականին, երկու տարի հետո տեղափոխվել է Մադրիդի «Ատլետիկո» ակումբ, իսկ 1982 թվականին սկսել է խաղալ «Բարսելոնա» ակումբում, որի կազմում անցկացրել է հինգ մրցաշրջան, որոնք եղել են նրա լավագույնը նրա կարիերայում։ Այդ տարիներին նա թիմի հետ միասին նվաճել է Իսպանիայի բոլոր հիմնական տիտղոսները և հասել ՈՒԵՖԱ Չեմպիոնների գավաթի խաղարկության երզրափակիչ։ «Բարսելոնա» ակումբից հետո նա վերադարձել է «Ատլետիկո Մադրիդ», սակայն նրա կարիերան անկում էր ապրում, և շուտով նա ավարտել է իր կարիերան «Ռասինգ Սանտանդեր» ակումբում։
Կարիերան հավաքականում
Ալոնսոն Իսպանիայի ազգային հավաքականում իր դեբյուտը նշել է 1981 թվականի մարտի 25-ին՝ Անգլիայի հավաքականի դեմ խաղում։ Հավաքականի կազմում նա անցկացրել է ընդհանուր առմամբ 22 խաղ և խփել մեկ գոլ՝ գրավելով Իսլանդիայի հավաքականի դարպասը։ Իսպանիայի հավաքականի կազմում Մարկոս Ալոնսոն մասնակցել է 1984 թվականի Եվրոպայի առաջնությանը, որում Իսպանիան հասել է մինչև եզրափակիչ։
Մարզչական կարիերա
Խաղացողի կարիերան ավարտելուց մի քանի տարի անց Ալոնսոն դարձել է «Ռայո Վալեկանո» ակումբի մարզիչը, ապա մարզել է մի շարք հայտնի իսպանական ակումբներ, որոնց թվում էին «Սևիլյան», «Ատլետիկո Մադրիդը», «Ռեալ Սարագոսան», «Ռեալ Վալյադոլիդը», «Մալագան», սակայն այդքան էլ մեծ հաջողություն չի ունեցել։ 2008 թվականին նա ղեկավարել է «Գրանադա-74» ակումբը, որը հետագայում դադարեցրել է իր գոյությունը։
Անձնական կյանք
Մարկոս Ալոնսոյի հայրը՝ Մարկոս Ալոնսո Իմասը, նույնպես եղել է ֆուտբոլիստ, 1950-1960-ական թվականներին խաղացել է Մադրիդի «Ռեալում»։ Նրա որդին՝ Մարկոս Ալոնսո Մենդոսան, նույնպես խաղացել է ակումբի երիտասարդական համակարգում և Իսպանիայի մինչև 19 տարեկանների հավաքականում ։
Ձեռքբերումներ
Բարսելոնա Իսպանիայի հավաքականում
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Իսպանիայի հավաքականի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ Կատեգորիա:Ռասինգ Սանտանդերի ֆուտբոլիստներ
Սեմյոնովի պատմա-գեղարվեստական թանգարան
Սեմյոնովի պատմա-գեղարվեստական թանգարան (Семёновский историко-художественный музей), թանգարան Նիժնի Նովգորոդի մարզի Սեմյոնով քաղաքում։
Պատմություն
Սեմյոնովի պատմա-գեղարվեստական գավառագիտական ​​թանգարանը հիմնադրվել է 1934 թվականին, նկարիչ Գեորգի Պետրովիչ Մատվեևի կողմից։ Թանգարանի ցուցասրահները ի սկզբանե գտնվում էին Մատվեև փողոցի վրա գտնվող հին երկհարկանի շենքում։ 1991 թվականին թանգարանը տեղափոխվել է կարմիր աղյուսից երկհարկանի առանձնատուն Վանեև փողոցի վրա, որը կառուցվել է 19-րդ դարի վերջում և նախկինում պատկանել է հնադավան վաճառական Պետրոս Պետրովիչ Շարիգինը։
Սեմյոնով քաղաքը վաղուց եղել է փայտի գեղարվեստական ​​մշակման կենտրոն։ 18-րդ դարից սկսած կենտրոնացել են խաղալիքների, խառատի և գդալաշինության արհեստների վրա։ Թանգարանի ցուցադրություններում ներկայացված են տեղացիների ձեռքբերումները, քաղաքի և նրա բնակիչների պատմությունը ։
Ցուցադրություն
Առևտրային սենյակը գտնվում է թանգարանի առաջին հարկում։ Այնտեղ ներկայացված է քաղաքացու նախահեղափոխական առևտրային կյանքը։ Սենյակը կահավորված է քաղաքի նախահեղափոխական շրջանի առարկաներով։
Երկրորդ հարկի ցուցասրահը պատմում է Սեմյոնով քաղաքի և նրա ժողովրդի մասին քաղաքի հիմնադրման օրվանից մինչև այսօր։ Ցուցադրությունում ներկայացված են Սեմյոնով ավանի պատմության նյութերը` սկսած բնակեցումից, միջնադարից, հնադավանների կյանքից։
Սեմյոնովի փայտափորագրողների արտադրանքը (Դ. Ն. Մազինա, Ի. Տ. Աբրամով, Լ. Պ. Լևին), սկսած այս արհեստի ծննդից։ 20-րդ դարի ցուցադրությունում ներկայացված են հուշանվերներ, փայտյա կենցաղային իրեր, փայտից պատրաստված խաղալիքներ, պապյե-մաշե, ֆեոդոսևյան կոպիտ խաղալիքներ, հյուսնի և խառատի խաղալիքների նմուշներ։
Սեմյոնովցի բանաստեղծ Բորիս Պետրովիչ Կորնիլովին առնչվող ցուցադրություն։ 1937 թվականին բանաստեղծը ձերբակալվել է կեղծ տեղեկության հիման վրա և գնդակահարվել։
Խորհրդային և հետագա ժամանակաշրջանի պատմության սրահը լի է դպրոցական առարկաների մակետներով՝ գլոբուս, աշակերտական սեղան, գրատախտակ, խորհրդային ժամանակաշրջանի դպրոցական համազգեստ և կարմիր փողկապ։
Արտաքին հղումներ
Կատեգորիա:Ռուսաստանի մշակութային ժառանգություն Կատեգորիա:1934 հիմնադրումներ Ռուսաստանում
Ֆոգաս դե Տորդերա
Ֆոգաս դե Տորդերա (իսպ՝ Fogás de Tordera), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սելվա շրջանի կազմում։ Տարածքը զբաղեցնում է 32.12 կմ²։ Բնակչությունը՝ 1513 մարդ ( 2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Ավրոմ Աբչուկ
Ավրոմ Պինխուսովիչ Աբչուկ (ռուսական տարբեր հրատարակություններում թարգմանվում է նաև Ավրամ Պինխասովիչ կամ Ավրամ Պինխուսովիչ, ), խորհրդային հրեա գրող և պոետ, քննադատ։
Կենսագրություն
Ծնվել է Լուցկայում՝ կրտսեր ծառայողի բազմազավակ ընտանիքում։ Հինգ տարեկան հասակում ծնողները նրան ուղարկել են շեդեր (հրեական նախնական դպրոց)։ Ուսումը չկարողացավ շարունակել այսպես կոչված «տոկոսային նորմայի» պատճառով, որը սահմանափակում էր հրեական ծագում ունեցող երեխաների մուտքը Ցարական Ռուսաստանի ուսումնական հաստատություններ։ 13 տարեկանում հեռացել է հայրական տնից և մեկնել է Կիև։ Ընդունվել է աշխատանքի՝ չունենալով կացարան։ Հաճախ այցելել է բանվորական ակումբ, որտեղ ներկա է եղել այնպիսի նշանավոր պոետների զեկույցներին, ինչպիսիք էին Դեյվիդ Հոֆշտեյնը, Պերեց Մարկիշիը, Լև Կվիտկոյը և Դավիդ Բերգելսոնը։ Հանդիպումներից մեկի գրական մասի վերջում Աբչուկը պատվավոր հյուրերին խնդրել է իր ստեղծագործությունների հետ ծանոթանալ, որոնք նա գրել էր բոլորից գաղտնի։
Ստեղծագործություն
Աբչուկը գրել է իդիշով։ 1926 թվականից սկսած՝ Դի ռոյտե վելտ (Ди ройте велт) ամսագրում հրատարակել է պատմվածքներ։ 1930-ական թվականների սկզբում ի հայտ են գալիս նրա նորավեպերի, քննադատական աշխատանքների հավաքածուները, մենագրությունները։ Առավել հայտնի է հումորով հագեցած Խերշլ Շամայ (Хершл Шаммай, 1929, մաս 2 -1934) վեպը, որը նվիրված է հրեական վայրերի բնակիչներին արդյունաբերական աշխատակիցների վերածելու գործընթացին։ Աբչուկի «Этюдн ун материалн цу дер гешихте фун дер идишер литератур-бавегунг ин ФССР» գիրքը կարևոր տեղեկություններ է պարունակում հետհեղափոխական Ռուսաստանի հրեական գրականության մասին։
1928-1932 թվականներին Աբչուկը եղել է Պռոլիտ (Пролит), իսկ այնուհետև Ֆարմեստ (Фармест) ամսագրերի խմբագիրներից մեկը։
Ըստ գաղափարաէսթետիկ ուղղվածության Աբչուկի ստեղծագործությունը հարել է Պրոլետարական գրողների համաուկրաինական խորհրդին։ Որոշ ժամանակ եղել է դրա քարտուղարը։ Որպես հրեական ամենահեղինակավոր արձակագիրներից և քննադատներից մեկը, մասնակցել է գրողների համախորհրդային համագումարին` 1934 թվականի օգոստոսին կայացած Գրողների համամիութենական I համագումարի Ուկրաինայի պատվիրակների կազմում, որի մեջ ընդգրկված էին նաև Պավլո Տիչինան, Մաքսիմ Ռիլսկին, Իվան Միկիտենկոն, Պետրո Պանչը, Միկոլա Բաժանը ևայլոք։ Գրողների համաուկրաինական առաջին համագումարում միաձայն ընտրվել է հրեական բաժնի ղեկավար։
Մեղադրանք և արդարացում
1935 թվականին հեռացվել է Ֆարմեստ ամսագրի խմբագրի պաշտոնից։ 1937 թվականի սեպտեմբերի 27-ին Կիևի փողոցներից մեկում ձերբակալվել է ՆԳԺԿ կողմից տրոցկիզմի մեղադրանքով, իսկ նույն թվականի հոկտեմբերի 10-ին գնդակահարվել է ։
1956 թվականի հոկտեմբերին Աբչուկի գործը վերանայվել է ԽՍՀՄ-ի գերագույն դատարանի կողմից։ 1937 թվականի հոկտեմբերի 10-ի որոշումը չեղարկվել է, և Աբչուկին հետմահու արդարացրին։
Արտաքին հղումներ
Կատեգորիա:Ուկրաինացի գրողներ Կատեգորիա:20-րդ դարի բանաստեղծներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային խմբագիրներ Կատեգորիա:20-րդ դարի խմբագիրներ Կատեգորիա:Ուկրաինացի լրագրողներ Կատեգորիա:Գրաքննադատներ Կատեգորիա:Կիևի համալսարանի շրջանավարտներ Կատեգորիա:Ուկրաինացի արձակագիրներ Կատեգորիա:ԽՍՀՄ-ում գնդակահարվածներ Կատեգորիա:ԽՍՀՄ-ում բռնադատվածներ Կատեգորիա:Ուկրաինացի խմբագիրներ Կատեգորիա:Խմբագիրներ այբբենական կարգով Կատեգորիա:Բանաստեղծներ այբբենական կարգով
Թայրիզ Գիբսոն
Թայրիզ Դարնել Գիբսոն (Tyrese Darnell Gibson, նաև հայտնի է որպես ուղղակի Թայրիզ (Tyrese), ), ամերիկացի ռեփեր, հեղինակ-կատարող, վիջեյ, դերասան և պրոդյուսեր ։ Նկարահանվել է բազմաթիվ ֆիլմերում, որոնցից ամենահայտնիներն են. «Կրկնակի ֆորսաժ», «Ֆենիքսի թռիչքը», «Տրանսֆորմերներ», «Տրանսֆորմերներ։ Ֆոլլենների Վրեժը», «Տրանսֆորմերներ։ Լուսնի Մութ Կողմը», «Մահացու մրցավազք», «Ֆորսաժ 5», «Ֆորսաժ 6» և «Ֆորսաժ 7»։
Կենսագրություն և գործունեություն
Տայրեզ Գիբսոնը ծնվել է 1978 թվականի դեկտեմբերի 30-ին Լոս Անջելեսում, Կալիֆորնիա։ Տայրեզի մայրը՝ Պրիսցիլա Մյուրրեյ Գիբսոնը, նրան և նրա երեք կրտսեր եղբայրներին դաստիարակել է առանց հոր, ով լքել էր ընտանիքը 1983 թվականին ։ Գիբսոնի կարիերան սկսվում է այն ժամանակ, երբ նա հաղթում է տաղանդների շոույում տասնչորս տարեկան հասակում։ 1994 թվականին Թայրիզ Գիբսոնը հայտնվում է Կոկա-Կոլայի գովազդում ։ Տասնյոթ տարեկան հասակում, շնորհիվ իր արտաքինի, նա ընկնում է նորաձևության բիզնես, Տոմմի Հիլֆիգերի մոտ ։
Դերասանական կարիերա
Թայրիզ Գիբսոնը իր դերասանական կարիերան սկսել է 1996 թվականին։ Իր առաջին գլխավոր դերը նա կատարում է 2001 թվականին, «Մանչուկ» («Baby Boy») ֆիլմում։ Գիբսոնին հանրաճանաչություն բերում է Ռոման Պիրսի դերը 2003 թվականի «Կրկնակի ֆորսաժ» («2 Fast 2 Furious») մարտաֆիլմում։ Թայրիզը նաև նկարահանվել է այնպիսի ֆիլմերում, ինչպիսին են «Ֆենիքսի թռիչքը» («The Flight of the Phoenix»), «Մենամարտ» («Annapolis»), «Արյուն արյան դիմաց» («Four Brothers»), «Տրանսֆորմերները» («Transformers »), «Տրանսֆորմերներ։ Ֆոլլենների Վրեժը» («Transformers: Revenge of the Fallen»), «Տրանսֆորմերներ։ Լուսնի Մութ Կողմը» («Transformers: Dark of The Moon»), «Մահացու մրցարշավ» («Death Race»), «Ֆորսաժ 5» («Fast Five»), «Ֆորսաժ 6» (« Fast & Furious 6»), «Ֆորսաժ 7» («Furious 7») և «Լեգիոն» («Legion») ։ Գլխավոր տղամարդկային դերն է կատարել Լեդի Գագայի «Telephone» տեսահոլովակում։
Երաժշտական կարիերա
Նախկինում Թայրիզը ելույթ էր ունենում Բլեք Տայ (Black-Ty) կեղծանվան տակ։ Իր առաջին ալբոմը՝ «Tyrese» անվանումով, Գիբսոնը թողարկում է 1998 թվականին։ Թայրիզի «2000 Watts», «I Wanna Go There» և «Alter Ego» ստուդիական ալբմները թողարկվում են 2001, 2002 և 2006 թվականներին համապատասխանաբար։
Անձնական կյանք
Թայրիզի բոլոր ռոմանտիկ հարաբերությունները եղել են կարճատև։ Նրա առաջին հարաբերությունները եղել են 2002 թվականին Բրենդի Նորվուդի հետ։ Մեկ տարի անց նրանք բաժանվում են։ Այնուհետև, սկսած 2003 թվականից, երեք տարի հանդիպել է Ռոքսի անունով աղջկա հետ։ Այնուհետև եղել է կարճատև սիրավեպ Սոֆիա Վերգարայի հետ։ 2007 թվականին հրապուրվում է Մելիսա Ֆորդով և Քեմերոն Դիազով։ 2007 թվականից մինչ 2009 թվականը հարաբերություններ է պահպանել Նորմա Միթչելի հետ։ Զույգը նույնիսկ ամուսնանում է և ունի աղջիկ Շեյլա Սամեր Գիբսոն (Shayla Somer Gibson) անունով, ով ծնվել է 2007 թվականի հուլիսի 11-ին։ Սակայն անհասկանալի պատճառներով զույգը ամուսնալուծվում է 2009 թվականին։ Եվ նույն ժամանակ Թայրիզը սիրավեպ է սկսում Կլաուդիա Ջորդանի հետ։ 2011 թվականին հանդիսանում էր Դաֆնա Ջոյի բոյ-ֆրենդը, իսկ սկսած 2012 թվականից հանդիպում է Ռոզոնդա «Չիլի» Թոմասի հետ։
2013 թվականի նոյեմբերի 30-ին նրա լավագույն ընկերը՝ դերասան Փոլ Ուոքերը, ում հետ միասին նրանք նկարահանվում էին «Ֆորսաժ» սերիայում, մահացու ելքով ավտովթարի է ենթարկվում։ Մի քանի օր անց համացանցում տեսագրություն է տարածվում, որում երևում է, որ Թայրիզը այցելում է ավտովթարի վայրը, որպեսզի ծաղիկներ դնի և չի կարողանում զսպել արցունքները։
Արտաքին հղումներ
Կատեգորիա:Ռեփերներ Կատեգորիա:1978 ծնունդներ Կատեգորիա:Դեկտեմբերի 30 ծնունդներ Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի հիփ հոփ երգիչներ
Ֆոգաս դե Մոնկլուս
Ֆոգաս դե Մոնկլուս (կատ՝ Fogars de Montclús), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալես-Օրենտալ շրջանի կազմում։ Տարածքը զբաղեցնում է 39.2 կմ²։ Բնակչությունը՝ 455 մարդ ( 2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Ալլեգրա Էգլսթոն
Ալլեգրա Էգլսթոն (Allegra Eggleston, ), 19-րդ դարի ամերիկացի նկարչուհի ԱՄՆ Մինեսոտա նահանգից։ Զբաղվել է փայտի փորագրությամբ, ստեղծել է դիմանկարներ, պատկերազարդել է գրքեր։ Որպես պատկերազարդող համագործակցել է քրոջ` Էլիզաբեթ Էգլսթոն Սիլիի և հոր` Էդվարդ Էգլսթոնի հետ` ստեղծելով մի շարք գրքերի, այդ թվում «Կոլումբոսի պատմությունը» (1892),, «Վաշինգտոնի պատմությունը» և «The Graysons» նկարազարդումները։
Կենսագրություն
Ալլեգրա Էգլսթոնը ծնվել է 1860 թվականին Մինեսոտա նահանգի Սթիլուոթեր քաղաքում` իռլանդական և շոտլանդական արմատներ ունեցող Էդվարդ Էգլսթոնի ընտանիքում։ Մայրը եղել է անգլուհի։ Ալլեգրան եղել է նուրբ և զգայուն երեխա և մանուկ հասակից հետաքրքրություն է ցուցաբերել նկարչության և մոդելավորման հանդեպ։ Վեց տարեկանում փայտից ֆիգուր է փորագրել։ Շարունակ նկարել և կավից իրեր է պատրաստել։ 1875 թվականի հոկտեմբերին հաճախել է Կուպպեր ինստիտուտի դասընթացներին։ Երկու տարվա ընթացքում ստեղծել է ակնառու գործեր և ընդունվել Ուայեթ Իթոնի ստուդիա։ 1879 թվականին հոր և ընտանիքի ուղեկցությամբ մեկնել է Եվրոպա, երկշաբաթյա դասընթաց անցել շվեյցարացի փորագրող վարպետի մոտ, որին զարմացրել է իր տաղանդով, արագ ընկալմամբ ու գործիքների տիրապետման հմտությամբ։
Գործունեություն
Տուն վերադառնալով` Էգլսթոնը սկսում է փորագրել, միաժամանակ ստեղծում է դիմանկարներ, որոնք ցուցադրվել են Ամերիկյան նկարիչների ընկերակցության տարեկան ցուցահանդեսում։ 1882 թվականին «The Century Magazine» խմբագրականի սենյակներում փորագրում է բուխարու կողքի շրջանակները, որոնցից մեկի վրա ստեղծում է Ջոզայա Գիբերտ Հոլանդի դիմաքանդակը։ 1888 թվականին հրդեհի պատճառով աշխատանքը վնասվում է, և Էգլսթոնին հրավիրում են այն վերականգնելու։
Հետագայում զբաղվել է գրքերի նկարազարդմամբ։ Պատկերազարդել է հոր գրքերից, այդ թվում` «The Graysons» գիրքը, քրոջ` Էլիզաբեթ Էգլսթոն Սիլիի հեղինակած «Կոլումբոսի պատմությունը» գիրքը, ինչպես նաև «Վաշինգտոնի պատմությունը» գիրքը։
Անձնական կյանք
Էգլսթոնը ձմռանն ապրել է Նյու Յորքում, տարվա մնացած մասը` Լեյք Ջորջում, որտեղ հոր գրադարանում ունեցել է իր ստուդիան։ Owl's Nest-ում ապրել է ընկերոջ` Մաբել Կուկի հետ (ամուսնացած չեն եղել)։ Էգլսթոնը մահացել է 1933 թվականին ։
Մատենագիտություն
Կատեգորիա:Ամերիկացի նկարիչներ Կատեգորիա:Ամերիկացի փորագրիչներ
Գանայի ֆուտբոլի ազգային հավաքական
Գանայի ֆուտբոլի ազգային հավաքականը ներկայացնում է Գանան ֆուտբոլի միջազգային մրցաշարերում և առանձին հանդիպումներում։ Կառավարվում է Գանայի ֆուտբոլի ֆեդերացիայի կողմից, որը համարվում է Աֆրիկայի ամենահին ֆուտբոլային ասոցիացիան (ստեղծվել է 1920 թվականին)։ Մինչև 1957 թվականը հավաքականը հանդես է եկել որպես Ոսկե Ափ ։
Չնայած Գանայի հավաքականը ոչ մի անգամ չէր մասնակցել Աշխարհի առաջնություններին մինչև 2006 թվականը, նրանք որակավորվել էին 5 հաջորդական Օլիմպիական խաղերի, ինչպես նաև՝ հաղթել են Աֆրիկայի ազգերի գավաթում 4 անգամ (1963, 1965, 1978 և 1982 թվականներին) և գրավել են երկրորդ տեղը՝ 5 անգամ (1968, 1970, 1992, 2010, և 2015 թվականներին)։ 2010 թվականի Աշխարհի առաջնությանը Գանան դարձավ 3-րդ աֆրիկյան թիմը, որը հասել է քառորդ եզրափակիչ այս առաջնությունում, իսկ 2014 թվականին Գանան մասնակցեց իր 3-րդ հաջորդական Աշխարհի առաջնությանը։
ՖԻՖԱ-ի դասակարգման աղյուսակում զբաղեցնում է 49-րդ հորիզոնականը՝ 2017 թվականի հունիսի 1-ի դրությամբ ։
Քանոն
Քանոն պարզ չափող գործիք։ Սովորական քանոնը ունի բաժանման գծեր, սովորաբար արտահայտված են լինում սանտիմետրով, միլիմետրով և դյույմով, որոնք օգտագործվում են տարածք չափելու համար։ Սովորական քանոնը պատրաստված է լինում պլաստմասսաից, փայտից և նաև մետաղից։ Երկրաչափության և քարտեզագրման մեջ քանոնը օգտագործվում է ուղիղ գիծ գծելու և ավելի ճշգրիտ չափումներ անելու համար։
Անկյուն
Անկյունաձև քանոնը լինում է ուղիղ անկյան և եռանկյան տեսքով։ Ավելի տարածված են երկու տեսակի քանոններ. սուր անկյուններով 30 և 60 աստիճան, նաև 45 աստիճանի սուր անկյունով։ Անկյունաձև քանոնը օգտագործվում է անկյան կառուցման համար առանց անկյունաչափի օգնության։ Երկու անկյունաձև քանոնի օգտագործման ժամանակ կարելի է պատրաստել ավելի շատ անկյուններ, դնելով դրանք միմյանց վրա, օրինակ՝ անկյուն 75 (30+45) աստիճանի, 120 (90+30) աստիճանի և այլն։ Նույնպես անկյունաձև քանոնը կարելի է օգտագործել զուգահեռ գծերի կառուցման համար։
Կատեգորիա:Չափագրում Կատեգորիա:Չափիչ սարքեր
Բոքսերներ
Բոքսերներ (Boxer shorts կամ boxers; ինչպես նաև «ընտանեկան»), տղամարդու ներքնաշորի տեսակ։ Իրենից ներկայացնում է չսեղմող, ազատ ներքնաշոր, որն ունի շորտի տեսք։ Անգլիական «Boxer shorts» տերմինը սկսել է կիրառվել 1944 թվականից ։
Պատմություն
1925 թվականին Ջեյկոբ Գոլոմբը, ով «Everlast» ընկերության հիմնադիրն էր, ստեղծեց բոքսեր-անդրավարտիքների նոր դիզայն, որտեղ կաշվե գոտին փոխարինեց ձգվող ռեզինով ։ Սպորտային այդ անդրավարտիքները սկզբնական շրջանում նախատեսված են եղել բռնցքամարտիկների համար, որտեղից էլ առաջացել է անդրավարտիքի ներկայիս անվանումը։ ԱՄՆ-ում այս անդրավարտիքները հայտնի են դարձել 1940-ական թվականների վերջին, ինչին նպաստեցին ռազմական օդաչուները ։
Մարիկա Նինու
Կենսագրություն
Հունաստանում նրա ընտանիքը բնակություն հաստատեց Կոկինիայում՝ Մեգարոն փողոցի 50 հասցեում։ Յոթ տարեկանում Նինուն սկսեց հաճախել Կոկինիայում Հունաստանի Կապույտ խաչի հայկական «Զավարյան» նախակրթարան։
Բոքսերներ
Ժամանակակից դիզայն
Կախված արտադրողից՝ ժամանակակից բոքսերները կարվում են տարբեր կտորներից (ինչպես բնական, այնպես էլ արհեստական)՝ օգտագործելով բամբակ, տրիկոտաժ, մետաքս։ Անդրավարտիքների մոդելները ունեն տարբեր գունային երանգներ (միատոն, գծավոր, տարբեր նկարներով և այլն)։ Բոքսերները կարվում են տարբեր լայնություններով (մինչև կոնքերը, մինչև ազդրերի միջին հատվածը և այլն) և կարող են ունենալ կամ չունենալ լայնույթ։ Լայնույթը իր հերթին կարող է ունենալ կոճակներ, կոճգամ, կպչուկ, ինչպես նաև կարող է չունենալ փակող հարմարանք։ Բոքսերները կարող են ունենալ լայն կամ նեղ ռեզինե գոտի։ Հաճախ այդ գոտու վրա գրված է լինում բրենդի անվանումը։
Մարիկա Նինու
Կենսագրություն
Այնտեղ աղջիկը մանդոլին նվագել սովորեց և միացավ դպրոցի նվագախմբին։ Միևնույն ժամանակ հզոր ձայնային տվյալների շնորհիվ նա սկսում է երգել Կոկկինիայի Սրբոց Յակոբեանց եկեղեցու երգչախմբում։
Բոքսերներ
Ծանոթագրություններ
Կատեգորիա:Ներքնազգեստ
Մարիկա Նինու
Կենսագրություն
1939 թվականին նա ամուսնացավ իր առաջին ամուսնու՝ Հայկ Մեսրոպյանի հետ, որը փականագործ էր և խանութ ուներ Կոկինիայում, իսկ 1940 թվականին ծնվեց նրանց որդի Հովհաննեսը։ 1947 թվականին սովետական նավերը հասան Հունաստան, որպեսզի իրենց հետ տանեն այն հայերին, որոնք ցանկանում են հեռանալ և վերադառնալ Հայաստան։ Սալոնիկի և Աթենքի հայ բնակչության կեսը հեռացան։ Նրանց շարքերում էր նաև Նինուի ամուսինը՝ Հայկը, որը իր կնոջը և որդուն թողեց հետևում։
1944 թվականին նա հանդիպել է Նինո մականավամբ ակրոբատ Նիկոս Նիկոլաիդեսի հետ և ամուսնացել նրա հետ։ Նրանք սկսեցին միասին հանդես գալ որպես «Նինո դուետ»։ Երբ խմբին է միացել նաև նրանց որդին, խումբն անվանել են «Երկուսուկես Նինո»։
«Նինո»-ի ներկայացման ժամանակ նկարիչ Պետրոս Կիրյակոսը լսելով նրա ձայնը, Մանոլիս Հիոտիսին խորհուրդ է տվել ծանոթանալ Նինուի հետ։ 1948 թվականին Հիոտիսը երկու երգ ձայնագրեց Նինույի հետ։
1948 թվականի հոկտեմբերին Ստելակիս Պերպինիադիսը (հունարեն՝ Στετάλκης Περπινιάδης) նրան թևի տակ առնելով դարձրեց Ֆլորիդա ակումբի երգչուհի։
Հեմանգիոմա
Հեմանգիոման (հին հունարեն. «հեմ» (αίμα)՝ արյուն, «անգեո» (αγγείο)՝ անոթ, «-օմա» (-ωμα)՝ ուռուցք), որը հայտնի է նաև որպես ինֆանտիլ կամ վաղ մանկական հեմանգիոմա վաղ մանկական հասակի ամենատարածված բարորակ ուռուցքներից մեկն է և հանդիպում է այդ տարիքի մանուկների մոտավորապես 5-10%-ի մոտ ։ Ինֆանտիլ հեմանգիոման բարորակ անոթային ուռուցք է, որը բաղկացած է արյունատար անոթները ներսից պատող, աստառող մեծ թվով առանձին էնդոթելիալ բջիջներից ։ Այն ավելի շատ հանդիպում է աղջիկների, հատկապես վաղաժամ ծնված, թերհաս և թերքաշ նորածինների մոտ ։ Ինֆանտիլ հեմանգիոման սովորաբար ի հայտ է գալիս կյանքի առաջին շաբաթներին և առավել արագ աճում է կյանքի առաջին 3-6 ամիսների ընթացքում    ։ Դեպքերի մեծ մասում ինֆանտիլ հեմանգիոման իր վերջնական ակնկալվող չափի 80%-ին սովորաբար հասնում է 3 ամսականում ։ Որպես կանոն, հեմանգիոմայի աճն ու զարգացումն ավարտվում ու հետզարգացումը սկսվում է երեխայի 1 տարեկանին մոտ, և այն տարիների ընթացքում դանդաղ ու աստիճանաբար փոքրանալով երբեմն անհետանում է 5 տարեկանում ։ Ուսումնասիրությունները ցույց են տալիս, որ 9 տարեկանում մինչև 90% դեպքերում ինֆանտիլ հեմանգիոման անհետանում է Սակայն մոտ 10% դեպքերում ինֆանտիլ հեմանգիոման կարող է ինքնուրույն չանհետանալ՝ թողնելով մնացորդային հավելյալ ֆիբրոզ-ճարպային հյուսվածք, սպի, մնացորդային անոթային կամ պիգմենտային փոփոխություններ ։
Տերմինաբանություն և դասակարգում
«Հեմանգիոմա» տերմինն առաջարկել է գերմանացի գիտնական Ռուդոլֆ Վիրխովը 1863 թվականին, ով միևնույն ժամանակ նաև առաջին անգամ համակարգել է այդ գոյացությունները՝ դրանք բաժանելով ըստ իրենց մակրոսկոպիկ կառուցվածքի պարզ, կավերնոզ և ճյուղավորված հեմանգիոմաների ։ Այդ տերմինն ի սկզբանե օգտագործվել է ցանկացած անոթային ուռուցքանման գոյացություն նկարագրելու համար՝ անկախ այն բանից՝ այն ներկա է եղել ի ծնե, թե ի հայտ է եկել ավելի ուշ։ 1982 թվականին Մալիկենն ու Գլովացկին առաջարկել են անոթային անոմալիաների դասակարգման նոր համակարգ, ինչը լայնորեն ընդունվել է Անոթային անոմալիաների ուսումնասիրման միջազգային միության (ISSVA) կողմից և թարմացվել է 2015 թվականին ։ Այն հիմնված է գոյացության բջջային առանձնահատկությունների, բնական ընթացքի և կլինիկական վարքագծի վրա։ Անոթային անոմալիաները բաժանվում են անոթային ուռուցքների/նորագոյացությունների, որոնց թվին են դասվում ինֆանտիլ հեմանգիոմաները և անոթային մալֆորմացիաների, որոնք ներառում են մեծացած կամ աննորմալ անոթները, ինչպիսին են մազանոթային մալֆորմացիաները (գինու բծեր կամ պորտվեյնի բծեր), երակային մալֆորմացիաները և ավշային մալֆորմացիաները։ 2000 թվականին պարզվել է, որ GLUT-1 սպեցիֆիկ իմունահիստոքիմիական մարկերն առկա է լինում միայն ինֆանտիլ հեմանգիոմաներում և բացակայում այլ անոթային ուռուցքներում ու մալֆորմացիաներում ։ Այս մարկերը հեղափոխություն գործեց ինֆանտիլ հեմանգիոման այլ անոթային անոմալիաներից տարբերակելու ասպարեզում ։
Նշաններ և ախտանիշներ
Ինֆանտիլ հեմանգիոմաները սովորաբար ի հայտ են գալիս կյանքի առաջին շաբաթներին կամ ամիսներին ։ Ավելի հաճախ հանդիպում են եվրոպեոիդ ռասայում, թերհաս երեխաների մոտ, որոնց քաշը ծնվելիս կազմում է մինչև 1.4կգ, աղջիկների և երկվորյակների մոտ ։ Վաղ շրջանում կարող են նմանվել կարմիր քերծվածքի կամ բծի, սպիտակ բծի կամ կապտուկի։ Հեմանգիոմաների մեծ մասն ի հայտ է գալիս գլխին կամ պարանոցին, բայց կարող են հայտնաբերվել գրեթե ամենուր։ Հեմանգիոմայի տեսքն ու գույնը կախված են մաշկում դրա տեղադրությունից ու խորությունից ։
Մարիկա Նինու
Կենսագրություն
1951 թվականի հոկտեմբերին Նինուն Ցիցիանիսի հետ ելույթ ունեցավ Ստամբուլում, բայց այս ուղևորությունից հետո նրանք որոշեցին իրենց առանձին ճանապարհներով շարունակել ։
Հեմանգիոմա
Նշաններ և ախտանիշներ
Ըստ մաշկում տեղակայման խորության տարբերում են մակերեսային, խորանիստ և խառը հեմանգիոմաներ։
Մարիկա Նինու
Կենսագրություն
1954 թվականին Միացյալ Նահանգներ մեկնելուց առաջ նա Աթենքում քաղցկեղի վիրահատության է ենթարկվում։ Այնուամենայնիվ, քաղցկեղը արագորեն տարածվեց ԱՄՆ-ում, և նա վերադարձավ Հունաստան, որտեղ ուժգին ցավերով կարճ ժամանակ աշխատեց և իր հիվանդությանը պարտվելով 35 տարեկանում մահացավ։
Հեմանգիոմա
Նշաններ և ախտանիշներ
Մակերեսային հեմանգիոմաները տեղակայվում են մաշկի վերին շերտերում և ունենում են բաց կարմիր, էրիթեմատոզից մինչև բոսորագույն գունավորում։ Մակերեսային գոյացությունները կարող են լինել տափակ և տելեանգիէկտատիկ՝ կազմված ճյուղավորված մանր մազանոթների խրձից։ Դրանք կարող են լինել նաև ուռուցիկ և մաշկից բարձրացած՝ ձևավորելով պապուլաներ և միաձուլվող կղզյակներ հիշեցնող վառ կարմիր բծեր։ Նմանատիպ տեսքի համար նախկինում ինֆանտիլ հեմանգիոմաներն անվանում էին նաև «ելականման հեմանգիոմաներ»։ Որոշ տեղակայումներում (հետին գլխամաշկ, ծոծրակ, պարանոցային ծալքեր, աճուկային/հարհետանցքային շրջաններ) մակերեսային հեմանգիոմաները ենթակա են խոցոտման վտանգի։ Խոցոտված հեմանգիոմաները կարող են հանդես գալ որպես սև կեղևակալած պապուլաներ կամ վահանիկներ, ցավոտ էրոզիաներ կամ խոցեր։ Խոցոտումները հակված են երկրորդային ինֆեկցման, ինչը կարող է դրսևորվել դեղին կեղևակալմամբ, արտադրությամբ, ցավով կամ հոտով։ Խոցոտումները, մասնավորապես խորը ախտահարումները կամ հարվող տեղերը կարող են նաև արյունահոսել։ Բազմակի (որպես կանոն ավելի քան 5) մակերեսային հեմանգիոմաները կարող են զուգակցվել արտամաշկային հեմանգիոմաներով՝ ամենից հաճախ լյարդի (հեպատիկ) հեմանգիոմայով, և նման երեխաները պետք է անցնեն ՈւՁՀ (սոնոգրաֆիա) ։
Մարիկա Նինու
Ժառանգություն
Նինուն տիրապետում էր զգալի մարմնի, հնչեղության և անբասիր տոնայնության զիլ ձայնին և երգում էր հուզական ինտենսիվությամբ։ Նա ձայնագրեց ընդհանուր 174 երգ, որից 119-ում հանդես գալով որպես գլխավոր երգիչ։
Հեմանգիոմա
Նշաններ և ախտանիշներ
Խորանիստ հեմանգիոմաները հանդես են գալիս որպես վատ սահմանազատված, կապտավուն բծեր, որոնք կարող են վերաճել պապուլաների, հանգուցիկների կամ ավելի մեծ ուռուցքների։ Աճող գոյացությունները հաճախ սեղմելի, բայց բավականին կոշտ են լինում։ Խորանիստ շատ հեմանգիոմաներ կարող են ունենալ մի քանի տեսանելի մակերեսային մազանոթներ կամ հարակից երակային ուռուցիկություն։ Խորանիստ հեմանգիոմաները հակված են զարգանալ մի փոքր ավելի ուշ, քան մակերեսայինները և կարող են ունենալ ավելի երկար ու ավելի ուշ աճման փուլեր։ Դրանք հազվադեպ են խոցոտվում, բայց կարող են խնդիրներ հարուցել՝ կախված տեղակայումից, չափից և աճից։ Զգայարանների մոտակայքում տեղակայված խորանիստ հեմանգիոմաները պրոլիֆերատիվ փուլում կարող են ճզմել ու խցանել հարակից փափուկ հյուսվածքային այնպիսի կառույցներ, ինչպիսիք են լսողական անցուղին կամ ակնաճեղքը ։
Մարիկա Նինու
Ժառանգություն
Կոստաս Ֆերիսի «Ռեմբետիկո» ֆիլմը հիմնված է նրա կյանքի պատմության վրա ։
Հեմանգիոմա
Նշաններ և ախտանիշներ
Խառը հեմանգիոմաները մակերեսային և խորանիստ հեմանգիոմաների համակցությունն են և կարող են մի քանի ամիս տեսանելի չլինել։
Ըստ տարածվածության ինֆանտիլ հեմանգիոմաները դասակարգվում են նաև որպես օջախային/տեղայնացված, սեգմենտար և անորոշ։ Օջախային ինֆանտիլ հեմանգիոմաները  տեղայնացված են լինում որոշակի տեղում և զարգանում են միայնակ բծից։ Սեգմենտար հեմանգիոմաները ավելի մեծ չափի են լինում, ներգրավում են մարմնի որոշակի շրջան։ Որոշ դեպքերում դրանք կարող են հիմքում ունենալ խորքային անոմալիաներ, ինչի կապակցությամբ երբեմն անհրաժեշտ է լինում կատարել լրացուցիչ հետազոտություններ, հատկապես, երբ դրանք գտնվում են դեմքի, սրբանի կամ կոնքի շրջանում։
Մինչև խոցոտվելը հեմանգիոմաները հակված չեն լինում արնահոսել և ցավոտ չեն։ Անհանգստություն և դիսկոմֆորտ կարող է առաջանալ այն դեպքում, երբ հեմանգիոման մեծածավալ է լինում և արգելափակում է կենսական բացվածքները (ակնաճեղք, քթանցք, լսողական ուղի և այլն)   ։
Պատճառներ
Հեմանգիոմայի պատճառը ներկայումս անհայտ է։ Այնուամենայնիվ, մի շարք հետազոտություններ ցույց են տվել էստրոգենային ազդանշանման դերը հեմանգիոմայի պրոլիֆերացիայի գործում։ 2007 թվականին պարզվել է, որ խթան կարող է հանդիսանալ ծննդաբերությունից հետո շրջանառվող էստրոգենի հետ զուգորդված փափուկ հյուսվածքների տեղայնացված հիպօքսիան ։ Կա նաև վարկած, որ հղիության ընթացքում մայրական ընկերքը էմբոլացվում է պտղի բուն մաշկին (դերմային)՝ հանգեցնելով հեմանգիոմագենեզի ։ Սակայն գիտնականների մեկ այլ խումբ կատարել է հեմանգիոմայի հյուսվածքի միանուկլեոտիդ պոլիմորֆիզմի գենետիկական անալիզներ, համեմատելով մոր ԴՆԹ-ի հետ, և հերքել վերջին վարկածը ։ Այլ ուսումնասիրություններ ցույց են տվել ուժեղացած անգիոգենեզի և վասկուլոգենեզի դերը հեմանգիոմաների էթիոլոգիայում ։ Ուսումնասիրությունները շարունակվում են։
Ախտորոշում
Ինֆանտիլ հեմանգիոմաների մեծամասնությունը կարելի է ախտորոշել անամնեզի և արտաքին զննման միջոցով։ Հազվագյուտ դեպքերում ախտորոշումը հաստատելու համար անհրաժեշտ է լինում կատարել ռադիոլոգիական քննություն՝ Դոպլեր-ՈՒՁՀ, մագնիսա-ռեզոնանսային տոմոգրաֆիա (ՄՌՏ) և/կամ բջջաբանական կամ հյուսվածաբանական քննություն ։ Ինֆանտիլ հեմանգիոմաները, որպես կանոն, բացակայում են ծննդյան ժամանակ կամ մաշկի վրա կարող է լինել գունատության, տելեանգիէկտազիայի կամ մգության մի փոքր հատված։ Ծննդյան ժամանակ լիովին ձևավորված զանգվածը սովորաբար վկայում է այլ ախտորոշման մասին։ Բուն մաշկի վերին շերտերում տեղակայված մակերեսային հեմանգիոմաները ունենում են ելակի վառ կարմիր երանգ, մինչդեռ մաշկի խորքում և ենթամաշկում տեղակայված խորանիստ հեմանգիոմաները կարող են կապտավուն և շոշափելիս պինդ կամ առաձգական լինել։ Խառը հեմանգիոմաները կարող են երկու հատկանիշներն էլ ունենալ։ Նվազագույն պրոլիֆերատիվ («չաճող») ինֆանտիլ հեմանգիոմաները հազվադեպ են հանդիպում և դրսևորվում են բարակ մակուլյար տելեանգիէկտազիայի տեսքով՝ տեղ-տեղ ալ կարմիր, պապուլյոզ, պրոլիֆերատիվ բաղադրիչով։ Նմանատիպ ինֆանտիլ հեմանգիոմաներն ավելի հաճախ հանդիպում են մարմնի ստորին մասում ։
Եթե արտաքին զննման և աճի պատմության հիման վրա ախտորոշումը հստակ չի լինում (հաճախ խորանիստ հեմանգիոմաները՝ մաշկի աննշան ներգրավմամբ), ապա ճառագայթային կամ հյուսվածաբանական քննությունը կարող են օգնել հստակեցնել ախտորոշումը  Դոպլեր-ՈւՁՀ-ով ինֆանտիլ հեմանգիոման պրոլիֆերատիվ փուլում ներկայանում է որպես առատ հոսքով փափուկ հյուսվածքային զանգված՝ սովորաբար առանց ուղիղ զարկերակ-երակային շունտավորման։ ՄՌՏ-ով ինֆանտիլ հեմանգիոման երևում է որպես հստակ սահմանազատված, Т1-միջանկյալ ինտենսիվ, Т2-հիպերինտենսիվ և գադոլինիումով խիստ կոնտրաստավորվող գոյացություն՝ արագահոս անոթներով ։ Հյուսվածաբանական ախտորոշման համար հյուսվածք կարելի է ստանալ ասեղնային ասպիրացիայի, մաշկի բիոպսիայի կամ էքսզիզիոն բիոպսիայի միջոցով ։ Մանրադիտակի տակ հեմանգիոման իրենից ներկայացնում է խիտ փաթեթավորված, բարակապատ, սովորաբար էնդոթելիալ աստառով անպատիճ խառնակույտ։ Արյունալի անոթները միմյանցից բաժանված են նոսր շարակցական հյուսվածքով։ Դրանց լուսանցքները կարող են թրոմբոզվել և վերածվել հյուսվածքի։ Անոթային պատռումների հետևանքով կարող է դիտվել հեմոսիդերին գունանյութի կուտակում ։ GLUT-1 հիստոքիմիական մարկերը կարող է օգտակար լինել ինֆանտիլ հենանգիոման այնպիսի գոյացություններից տարբերակելու գործում, ինչպիսիք են անոթային մալֆորմացիաները ։